text: Sådan har de brugt pengene
  16 september 2019 kl. 17.30
  En forening har købt en cykelbane, andre skal ud og rejse, og nogle tredje byggede shelters.
  Nedtællingen er i fuld gang. Den 18. september er sidste chance for at nå at tilmelde dit fællesskab til Fantastiske Fællesskaber 2019.
  Syv TV2 regioner kårer hver især deres mest Fantastiske Fællesskab, og i år løber vinderne med 100.000 kroner. Men hvad kan man egentlig bruge 100.000 kroner på i en forening?
  Tilmeld dit fantastiske fællesskab her.
  
  Købte rejser, fløjter og fester
  Sidste år var præmien på 50.000 kroner til hver af de regionale vindere. Se her, hvad alle sidste års vindere har brugt pengene på.
  Vinderne af Fantastiske Fællesskaber:
  TV2 Bornholm: Gospelkoret AmazingKoret skal på en rejse til Prag til en international korfestival, hvor de både skal optræde og høre andre kor synge.​​​​​​TV Midtvest: Mejrup – det nære i det storeHalvdelen af pengene brugte foreningen på en ’pumptrack’-bane. En cykelbane, hvor man kan øve teknik og rytme i BMX-cykling. ​​Den anden halvdel blev brugt på en læringssti. TV2 Nord: Aalborg GardenEn stor fest for foreningens medlemmer, og så indkøb af nye instrumenter. Pengene gav garden muligheden for at opgradere til nogle bedre og dyrere fløjter. TV Syd: Jels VikingespilTre shelters og nye bordebænkesæt. TV2 Lorry: Tune IFPengene er indsat på en konto, som er målrettet ekstra indsatser for børn og unge. Lige inden sommerferien lavede foreningen et mini-OL, hvor 100 børn fra byen deltog, som nogle af pengene blev brugt på.Trods foreningen også har ældre medlemmer, bakker de alle 100 procent op om at fokusset på Tunes unge. TV2 Fyn: Bagenkop – altid i bevægelseHar bidraget til en ny musikscene i Bagenkop, et udspringstårn i Bagenkop Havn for børn og unge og en tilbygning til petanquespillernes samlingssted.Resten af midlerne ønsker de at bruge på at få lavet forstørrede kopier af prisen, som de vandt, som skal placeres rundt i byen som et evigt minde.TV2 Østjylland: Forlev SpejdercenterSparer op til at sætte deres bygning ”Sommerhuset” i stand.TV2 Øst: Idestrup og omegns lokalrådIkke mulige at træffe.
  Fantastiske Fællesskaber er et projekt, som hylder eksisterende fællesskaber - og forhåbentligt inspirerer til at skabe nye.
  Det er et koncept, som er skabt i samarbejde mellem TV 2s regioner, Lokale og Anlægsfonden, Tuborgfondet og Made By Us.
  
  